CELEX: 62020TN0631
Language: et
Date: 2020-10-19 00:00:00
Title: Kohtuasi T-631/20: 19. oktoobril 2020 esitatud hagi – MZ versus komisjon

7.12.2020   
            
            
               ET
            
            
               Euroopa Liidu Teataja
            
            
               C 423/39
            
         
      19. oktoobril 2020 esitatud hagi – MZ versus komisjon
      (Kohtuasi T-631/20)
      (2020/C 423/57)
      Kohtumenetluse keel: itaalia
      
         Pooled
      
      
         Hageja: MZ (esindaja: advokaat M. Velardo)
      
         Kostja: Euroopa Komisjon
      
         Nõuded
      
      Hageja palub Üldkohtul tühistada:
      
                  —
               
               
                  17. juuli 2019. aasta otsus konkursi EPSO/AD/363/18 (AD7) – 2, maksuvaldkonna administraatorite reservnimekirja kandmata jätmise kohta;
               
            
                  —
               
               
                  10. detsembri 2019. aasta otsus, millega otsus konkursi EPSO/AD/363/18 (AD7) – 2, maksuvaldkonna administraatorite reservnimekirja kandmata jätmise kohta muutmata jäeti;
               
            
                  —
               
               
                  ametisse nimetava asutuse 8. juuli 2020. aasta otsus, mis tehti hagejale e-kirjaga samal päeval teatavaks, ning mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimese väite kohaselt on rikutud liidu institutsioonide keeltekasutuse korda reguleerivaid sätteid, keele alusel diskrimineerimise keeldu, proportsionaalsuse põhimõtet, Euroopa Liidu ametnike personalieeskirjade artiklit 27, kandidaatide võrdse kohtlemise põhimõtet ja põhiõiguste harta artiklit 22.
               
            
                  2.
               
               
                  Teise väite kohaselt on rikutud kandidaatide võrdse kohtlemise põhimõtet ja hinnangud on ebaobjektiivsed, kuna valikukomisjoni koosseis ei olnud stabiilne; rikutud on personalieeskirjade artiklit 27 ning valikukomisjoni hinnang on ebaloogiline ja vasturääkiv ja ta on teinud ilmse hindamisvea.
               
            
                  3.
               
               
                  Kolmanda väite kohaselt on rikutud konkursiteadet ja sellest tulenevalt personalieeskirjade artiklit 27, kuivõrd valikukomisjon ei järginud konkursiteates sätestatut üldise pädevuse ja igas konkreetses valdkonnass nõutud pädevuse hindamisega seoses.
               
            
                  4.
               
               
                  Neljanda väite kohaselt on rikutud personalieeskirjade III lisa artiklit 5 ja tehtud ilmne hindamisviga.
               
            
                  5.
               
               
                  Viienda väite kohaselt on rikutud põhjendamiskohustust, mis valikukomisjonil uuesti läbivaatamisel lasub, õigust tõhusale õiguskaitsevahendile, hea halduse põhimõtet ja kaitseõiguseid, kuivõrd valikukomisjon kasutas põhjendamisel standardset formuleeringut, millest ei ole võimalik välja lugeda, kas hageja pädevust hinnati või mitte ning milliseid kriteeriumeid hindamisel tegelikult kasutati.